หุ้นสหรัฐฯปิดลบอย่างแรง
ตลาดหุ้นสหรัฐปิดในแดนลบแรง กังวลมาตรการQE3ไร้ผล ขณะที่ราคาน้ำมันนิวยอร์ก ขยับลงเช่นกัน
26 ก.ย. 2555

ตลาดหุ้นสหรัฐปิดในแดนลบแรง กังวลมาตรการQE3ไร้ผล ขณะที่ราคาน้ำมันนิวยอร์ก ขยับลงเช่นกัน 
ความเห็นด้านลบจากเจ้าหน้าที่ระดับอาวุโสของเฟดต่อมาตรการ QE3ก่อแรงสั่นสะเทือนมาถึงตลาดหุ้นสหรัฐฯ(25ก.ย.) แกว่งตัวกลับมาปิดในแดนลบอย่างแรง แม้จะมีปัจจัยบวกเกี่ยวกับราคาบ้านและความเชื่อมั่นผู้บริโภคก็ตาม       ดัชนีหุ้นดาวโจนส์ ลดลง 101.37 จุด (0.75 เปอร์เซ็นต์) ปิดที่ 13,457.55 จุด แนสแดค ลดลง 43.05 จุด (1.36 เปอร์เซ็นต์) ปิดที่ 3,117.73 จุด เอสแอนด์พี ลดลง 15.30 จุด (1.05 เปอร์เซ็นต์) ปิดที่ 1,441.59 จุด  ขณะที่ราคาน้ำมันนิวยอร์ก ขยับลงเช่นกัน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 56 เซนต์ ปิดที่ 91.37 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 64 เซนต์ ปิดที่ 110.45 ดอลลาร์ต่อบาร์เรล